Gustaf Kivistö

Gustaf (Kustaa) Kivistö (vuoteen 1905 saakka Stenvik, 6. joulukuuta 1865 Oulu – 29. maaliskuuta 1930 Oulu) oli suomalainen opettaja ja toimittaja.Gust. Kivistö, Helsingin Sanomat, 30.03.1930, nro 86, s. 10, Kansalliskirjaston digitaaliset aineistot. Viitattu 29.03.2025

Kivistön vanhemmat olivat tullivartija Gustaf Adolf Stenvik ja Beata Maria Lindberg. Hän pääsi ylioppilaaksi Oulun ruotsalaisesta lyseosta vuonna 1884, opiskeli Helsingin yliopiston historiallis-kielitieteellisessä osastossa ja valmistui filosofian kandidaatiksi vuonna 1891.

Kivistö työskenteli Oulun suomalaisen jatko-opiston opettajana vuosina 1894–1919 ja Oulun kaupunginvaltuuston sihteerinä vuodesta 1919 aina kuolemaansa saakka. Hän oli opiskeluaikanaan toimittajana Päivälehdessä ja Suomen virallisessa lehdessä sekä nuorsuomalaisen Louhen päätoimittaja vuosina 1894–1906. Tämän jälkeen Kivistö työskenteli vielä kolmentoista vuoden ajan Kalevan toimittajana. Hän oli innokas suomalaisuuden kannattaja, kuului Oulun Suomalaiseen Klubiin ja laati sen historiikin vuonna 1913. Kivistön pakinoitsijanimimerkki Kalevassa oli Nykä.

 Teoksia 
 Oulun suomalaisen klubin historia 1876-1907: piirteitä suomalaisuuden historiasta Oulussa. Oulun suomalainen klubi, Oulu 1913

Lähteet

Luokka:Suomalaiset opettajat
Luokka:Suomalaiset toimittajat
Luokka:Vuonna 1865 syntyneet
Luokka:Vuonna 1930 kuolleet